**ПАРТИЯ БАЙЫАҺА**

*Д. Дьохсоҕон*

Таалар налыы хонуулаах

Таатта эбэм буоруттан,

Ыстыык, бөрүө тутуурдаах,

Ыстаал курдук тулуурдаах

Ойуунукай убайбыт

Улуу суолу дабайбыт.

Үлэ дьонун быыһыырга,

Өстөөх бииһин быһарга,

Үҥүү курдук күлүмнүүр,

Өрүөл курдук өрүү үрдүүр

Ойуунускай убайбыт

Улуу суолу дабайбыт.

Саҥа былаас бөҕөргүүр,

Сайдар, үүнэр сүрүннүүр,

Кыра, кыаммат өрө түллэр,

Кырдьык иһин түмүллэр

Ойуунускай убайбыт

Охсуһууга уһуйбут.

Партиябыт байыаһа,

Барҕа тыабыт Күкүр ууһа,

Ньургун Боотур тэҥинэн

Дьоһун аатын күлүмүнэн

Ойуунускай убайбыт

Улуус суолу дабайбыт.

Үүнэр үтүө көлүөнэҥ

Үрдүк ааккын кэриэстээн,

Сырдык суолун ситэрэн

Коммунаҕа тэҥ үктүө.

Ойуунускай убайбыт

Оннук бигэ тылбыт!